Jaak Viller

Jaak Viller (5. jaanuar 1949 – 9. juuni 2020) oli eesti teatritegelane.

Haridus
1967. aastal lõpetas ta Tartu 5. Keskkooli. 1972. aastal lõpetas Tartu Riikliku Ülikooli (ajaloo-keeleteaduskond) vene filoloogia erialal. 1985. aastal lõpetas ta Leningradi Kõrgema Parteikooli. 2004. aastal lõpetas Tartu Ülikooli kultuurikorralduse eriala magistriõppe, kaitses magistritöö "Teatriorganisatsioon Eestis XX sajandi II poolel" (juhendaja Luule Epner) ja sai humanitaarteaduse magistri kraadi.Endine Vanemuise direktor suundub tööle haridusministeeriumisse. ERR uudised, 5.09.2005Vallo Nuust. Vanemuise eksjuht kaitses magistritööd. Postimees, 18. juuni 2004

Töö
Aastatel 1972–1980 töötas ta Vanemuise teatri kirjandusala juhatajana. Aastatel 1981–1987 oli ta Eesti NSV kultuuriministri (Johannes Loti) asetäitja. Ta oli ka ajakirja Teater. Muusika. Kino toimetuse kolleegiumi liige ja Nõukogude Kultuurifondi Eesti vabariikliku osakonna juhatuse ja presiidiumi liige.

Aastatel 1988–1994 oli ta Estonia teatri direktor, 1994–2003 Vanemuise teatrijuht.

Aastatel 2005–2012 töötas ta Haridus- ja Teadusministeeriumi keeleosakonna juhatajana. Selles ametis oli ta keeleseaduse eelnõu koostanud töörühma juht.Veiko Pesur. Uus keeleseadus teeb keelepoliitikast riiklikult tähtsa küsimuse. Postimees, 18. mai 2010

Pärast ministeeriumist lahkumist 2012–2019 töötas Viller Vanemuise teatri arhivaarina.

Raamatud
Jaak Viller (koostaja). Kandiline Kaarel Ird: dokumente ja kommentaare. Tallinn: Eesti Teatriliit, 2009
Jaak Viller (koostaja). Erich Kõlar: kuulake ennast muusikasse. Tallinn: Eesti Teatriliit, 2012

Tunnustus
2005 Kaarel Saha preemia
2020 Priit Põldroosi nimeline auhind

Viited

Välislingid
Rahvusarhiivi fotode andmebaas. Eesti NSV kultuuriministri asetäitja Jaak Viller (1986), fotograaf Alar Tatsi

Kategooria:Eesti teatritegelased
Kategooria:Tartu Ülikooli ajaloo-keeleteaduskonna vilistlased
Kategooria:Maarja kalmistule maetud
Kategooria:Sündinud 1949
Kategooria:Surnud 2020